14/10/2020 | Administración LocalMunicipal
As Pontes de García Rodríguez
Cultura
Bases específicas que rexerán as subvencións para as festas parroquiais e de barrio do Excmo. Concello de As Pontes de García Rodríguez para o ano 2020

Mediante o decreto nº 1319/2020, do 5 de outubro de 2020, ditado polo concelleiro delegado da área de contratación e cultura, resolveu aprobar as bases e ordenar a súa publicación, con suxeición ás seguintes: Poderán solicitar e ser beneficiarias da axuda convocada a través das presentes bases as Comisións de Festas en parroquias ou barrios de carácter tradicional e contrastada continuidade que reúnan os requisitos establecidos no artigo 13 da Lei 38/2003 do 17 de novembro para ser beneficiarias de subvencións. Recoñecemento das comisións de Festas: O Concello recoñece ás Comisións de Festas dentro do seu ámbito de actuación, e unha vez recoñecidas son consideradas como axentes responsables na organización das festas do seu barrio e parroquia. A Comisión de Festas deberá presentar unha declaración na que conste o nome e apelidos da persoa representante na que se comprometerá a organizar a festa correspondente, e asume as responsabilidades derivadas da organización da mesma. No caso de que a festa sexa organizada por unha asociación de veciños esta deberá estar debidamente rexistrada no censo de asociacións do Concello. O recoñecemento de Comisión de Festas non exime a esta das súas obrigas de solicitude de ocupación de vía pública e demais permisos derivados da lexislación vixente. Así como de responder dos danos e perdas que se poidan producir como consecuencia das características do establecemento aberto ao público ou da organización e desenvolvemento do espectáculo ou da actividade, así como constituír as garantías e concertar e manter vixentes os correspondentes contratos de seguro exixidos pola lei. Deberán aboar os gastos correspondentes ás axencias de propiedade intelectual e artística (SGAE, DAMA.). As persoas solicitantes deberán acreditar, no momento de formular a súa solicitude, a súa condición de interesadas achegando a documentación requirida no punto 5 das bases. A presente convocatoria ten por obxecto a concesión, en réxime de concorrencia competitiva, de axudas económicas ás asociacións e entidades con sede social en As Pontes, constituídas como tales para a realización de festas en barrios e parroquias do Concello de As Pontes de García Rodríguez do ano 2020 para así favorecer a promoción e mantemento das manifestacións culturais populares, celebradas na vía publica coa participación e desfrute xeral da cidadanía. Quedan excluídas as festas que se celebren en urbanizacións ou comunidades para desfrute exclusivo dos mesmos. As subvencións irán destinadas a actividades culturais, actividades de confraternidade, carteis promocionais, publicidade, actividades infantís, seguros de responsabilidade civil e ao aluguer das infraestruturas necesarias para o desenvolvemento da programación da festa. Considéranse gastos subvencionables aqueles que de maneira indubidable responden á natureza e obxecto das actividades subvencionadas e se realicen no exercicio da presente convocatoria. Considéraranse as festas realizadas en parroquias e barrios que dispoñen dun programa de actividades e integradas dentro do calendario de festividades tradicionais. As persoas, grupo ou entidade organizadora ou responsable en todo caso deberá cumprir no contexto COVID-19 coas medidas emanadas dos regulamentos ou protocolos vixentes e ditadas polas autoridades sanitarias. Todo isto sen prexuízo das medidas e restriccións municipais adicionais postas en marcha como prevención fronte a situación sanitaria. No desenvolvemento destas bases, observarase o disposto nas seguintes leis e disposicións: - Lei 9/2007, do 13 de xuño, de subvencións de Galicia. - Lei 38/2003, do 17 de novembro, xeral de subvencións. - Real Decreto 887/2006, de 21 de xullo, polo que se aproba o regulamento da Lei 38/2003, do 17 de novembro, xeral de subvencións. - Ley 39/2015, do 1 de outubro, do Procedimiento Administrativo Común de las Administraciones Públicas. - Lei 7/1985, de bases do réxime local. - Lei 5/1997, de administración local de Galicia. - Lei 10/2017, de espectáculos públicos e actividades recreativas de Galicia. - Bases de execución do orzamento do Concello das Pontes para o exercicio de 2020. A convocatoria realizarase con cargo a aplicación orzamentaria 2020.338.48904 dos orzamentos do Concello. A contía das subvencións será dun máximo de 1.000 € por solicitude e cun importe máximo no total das solicitudes de 3.000 €. En ningún caso o importe da subvención poderá ser de tal contía que, en concorrencia con outras subvencións ou axudas doutras administracións ou Entes Públicos ou ingresos xerados polo desenvolvemento da actividade subvencionada, supere o 100 % do custo das actividades a desenvolver entidades beneficiarias. A instancia de solicitude formularase no modelo anexo e acompañarase da seguinte documentación: 5.1.- Fotocopia da tarxeta do CIF da entidade.5.2.- Certificación dos datos bancarios da entidade, segundo modelo aprobado polo Concello.5.3.- Presuposto de gastos e ingresos do programa presentado (en ningún caso a subvención poderá exceder do 100% do presuposto presentado). Neste presuposto detallarase a natureza do gasto no que se aplicará a subvención. Previsión de ingreso e importe da subvención solicitada.5.4.- Memoria co programa de actividades proposto, a quen vai dirixido, data e lugar onde se realizan as actividades.5.5.- Datos da persoa representante da comisión de festas para as súas relacións co Concello de As Pontes.5.6.- Declaración da persoa responsable da entidade de: - Non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria. - Que a entidade está ao corrente das súas obrigas Tributarias estatal e autonómica, coa Seguridade Social e co Concello.5.7-. Se é o caso, declaración responsable de cumprir coas exixencias do disposto na Lei 9/2013, de 19 de diciembre, do emprendemento e da competitividade económica de Galicia a e os termos expostos na Lei de espectáculos públicos 10/2017 de espectáculos públicos e actividades recreativas de Galicia.5.8.- Autorización da persoa representante da Comisión ao Concello de As Pontes a obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social. En caso negativo a entidade deberá entregar as certificacións requiridas. O defecto, erro ou ausencia na presentación da documentación á que se refire esta base 5 deberá ser emendado no prazo de dez días dende a recepción do requirimento. A solicitude terá exclusivamente formato electrónico e deberá presentarse a través da sede electrónica do Concello https://sede.aspontes.com/es/index.html. Só se porá presentar unha solicitude por titular (se se presentan máis, só se valorará a primeira). O prazo será a partir do día seguinte ao da publicación do presente extracto de convocatoria no Boletín Oficial da Provincia e ata o 20 de outubro de 2020. As solicitudes cumprimentaranse pola persoa que actúe en nome ou representación da persoa xurídica solicitante, mediante certificado electrónico de algunha das autoridades recoñecidas como emisoras. A este efecto serán válidos, polo tanto, o certificado dixital da persoa xurídica ou ben o certificado dixital da persoa física que represente á entidade. Tamén poderán presentarse por calquera dos medios regulados no art.16 da Lei 39/2015, do 1 de outubro, do Procedemento Administrativo Común das Administracións Públicas. O Concello de As Pontes, a través do Servizo de Cultura, revisará os expedientes de solicitude e verificará que conteñan a documentación esixida. A valoración das solicitudes realizarase de acordo coa documentación aportada no prazo establecido, aos informes emitidos, ás limitacións orzamentarias e aos criterios de valoración que se especifican a continuación: Criterios xerais de valoración e conceptos a valorar, total: 60 puntos a) Festas de contido xeral e/ou tradicional: valorarase que estean abertas a toda a cidadanía, que se axustan as bases e que exista coherencia xeral na petición. Ata un máximo de 20 puntos. b) Alcance social do programa: valorarase o impacto na vida do barrio ou parroquia fomentando a cohesión social, ata un máximo de 20 puntos. c) Oferta e programa: valorarase a oferta con iniciativas relacionadas coa participación da veciñanza, ata un máximo de 20 puntos. O réxime aplicable á subvención é o de concorrencia competitiva; a concesión da subvención realizarase mediante a comparación das solicitudes presentadas, co fin de establecer unha prelación entre as mesmas, de acordo cos criterios sinalados no artigo anterior, adxudicando subvención a aquelas que tiveran maior valoración, sen exceder, en ningún caso, o importe da dotación orzamentaria fixada nestas bases. O persoal técnico encargado de tramitar e informar as solicitudes (persoal técnico instrutor): persoas encargadas da xestión cultural da Concellería de Cultura do Concello de As Pontes. A comisión avaliadora estará composta polos seguintes membros: Presidencia: O Concelleiro de contratación e Cultura ou persoa en quen delegue. Vogalía: dúas persoas pertencentes á Concellaría designadas polo alcalde, e dúas persoas pertencentes ao persoal da plantilla do Concello. Na comisión desenvolverá as funcións de secretaría, sen voto, persoal funcionario da unidade administrativa á que lle corresponda a súa tramitación. Será preceptivo informe previo do servizo de intervención sobre a existencia de crédito dispoñible, adecuado e suficiente así como o de fiscalización previa do gasto e das solicitudes. Esta subvención do Concello de As Pontes será compatible coas doutras administracións ou entes públicos ou privados. En calquera caso, o montante do financiamento obtido, por subvencións e outras fontes, non poderá resultar superior aocusto do programa subvencionado. O prazo máximo de resolución das solicitudes e notificación ás comisións de festas solicitantes será 20 días contados a partir da proposta previa da comisión avaliadora. A resolución deberá conter a relación de persoas ou entidades solicitantes que resulten beneficiarias e o importe concedido, e a desestimación do resto de solicitudes. O acordo definitivo que outorga ou denega a subvención será notificado ás persoas solicitantes. Consideracións xerais.11.1.- O importe da subvención concedida, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade que desenvolverá a persoa ou entidade beneficiaria.11.2.- A xustificación terá exclusivamente formato electrónico e deberá presentarse a través da sede electrónica do concello https://sede.aspontes.com/es/index.html O aboamento da cantidade estipulada no artigo 2º realizarase unha vez que estean debidamente xustificados os gastos que motivaron a concesión da subvención.11.3.- Os gastos xustificados deberán axustarse aos conceptos incluídos no presuposto inicial.11.4.- Para o cobramento da cantidade subvencionada as entidades deberán estar ao corrente das súas obrigas fiscais coa Axencia Tributaria e coa Seguridade Social, se é o caso. Esta situación determinarase coa presentación do oportuno certificado. En canto ao Concello das Pontes, esta situación será determinada de oficio polo propio Concello, a través do Servizo de Recadación.11.5.- Toda alteración das condicións tidas en conta para a concesión da subvención, e en todo caso a obtención concorrente de subvencións doutras Administracións públicas ou entidades privadas que faga superar o custo da actividade, poderá dar lugar á modificación da resolución da subvención.11.6.- A persoa ou entidade beneficiaria queda obrigada a facilitar canta información lle sexa requirida polo Concello e polo Tribunal de Contas e sométese ás responsabilidades e réxime sancionador establecido na Lei xeral orzamentaria e, no seu caso, ao disposto no Código penal. Os membros da Comisión de Festas quedan suxeitos a calquera responsabilidade contable que poida xurdir dunha incorrecta aplicación ou indebida xustificación da subvención recibida, así como de calquera impago das actuacións ou actividades contratadas. Ata o 30 de novembro do ano 2020, se ben antes de finalizar o prazo, poderá ampliarse por solicitude da persoa interesada ou por proposta razoada da unidade xestora, ata un prazo máximo do 31 de xaneiro de 2021. Vencido o prazo de xustificación, ou de ser o caso da prórroga, sen que a entidade presentara a documentación xustificativa, o Departamento de Cultura fará un requirimento para que a presente no prazo improrrogable de quince días. Se non se presentara a xustificación dentro de prazo (inicial ou prorrogado), por resolución da presidencia se iniciará o expediente de anulación do correspondente compromiso. A resolución final será notificada á entidade e á Intervención para o seu reflexo contable. No caso de que se reintegre o total ou parte do importe recibido do Concello, por non realizar algunha das actividades subvencionadas ou por defectos na súa xustificación, deberán especificar as causas que motivaron o reintegro. No caso de non ter xustificado a subvención correctamente en forma e prazo estipulados, a entidade non poderá participar na convocatoria de subvencións do ano 2021. Para o cobramento da cantidade subvencionada a entidade deberá presentar a seguinte documentación exclusivamente formato electrónico e deberá presentarse a través da sede electrónica do concello https://sede.aspontes.com/es/index.html (o máximo do total dos arquivos en PDF presentados por cada rexistro telemático será de 15MB). 13.1.- Declaración ou certificación de ter cumprida a finalidade da subvención mediante a realización das actividades para as que foi concedida.13.2.- Declaración xurada da persoa representante da comisión de non ter recibido outras subvencións ou de que a suma de todas as subvencións recibidas non supera o 100 % do gasto realizado.13.3.- Publicidade xerada da organización da festa (cartel e/ou díptico). 13.4.- Copia da póliza de seguro de responsabilidade civil e recibo do pagamento da prima correspondente ao período do seguro.13.5.- Balance de ingresos e gastos realizados con motivo das Festas. No tocante aos ingresos, deberá axuntarse unha relación individualizada de todas as aportacións recibidas, así como dos ingresos obtidos por publicidade, patrocinio, postos e barracas, etc., co importe total calculado. No caso dos gastos, deberá relacionarse cada un deles co seu importe individual, así como a suma do importe total.13.6.- Acreditación da realización de gastos, do seguinte xeito: - Pagos por subministro e prestación de servizos: - Acreditación da realización de gastos, do seguinte xeito: facturas e demais documentos de valor probatorio equivalente no tráfico xurídico mercantil ou con eficacia administrativa, que acrediten os gastos realizados con motivo das festas. A persoa ou entidade beneficiaria da subvención debe utilizar, con carácter xeral, formas de pago a terceiros que poidan acreditarse mediante un documento expedido por Entidade financeira no que quede identificada, o importe e a data de pago (cartóns bancarios de crédito ou débito, talóns nominativos, transferencias bancarias, cheques, etc), e só excepcionalmente poderán utilizar o pago en metálico cando non sexa posible outra forma alternativa (peaxe de autoestrada, billetes de aparcadoiro, etc.). O incumprimento desta disposición implicará que o devandito gasto se considere “non subvencionable” de conformidade cos artigos 72.2, 75.2 e 89 do Regulamento de subvencións en relación cos artigos 31.2 e 37 da Lei Xeral de subvencións sempre que devandito gasto supere o importe de 300,00 €”. - Unicamente serán subvencionables os gastos que respondan de maneira indubidable á natureza da actividade subvencionada e se realicen no prazo establecido e que ademais estean efectivamente pagados con anterioridade á xustificación da subvención”. As facturas presentaranse de forma numerada acompañada dunha relación das mesmas, co importe total calculado. As facturas deberán conter os seguintes datos: - Nome, NIF/CIF, e domicilio da empresa ou persoa expendedora. - Nome, CIF e domicilio da Entidade. - Número correlativo da factura, lugar e data da mesma. - Descrición suficiente da prestación que se factura, con detalle das unidades obxecto de servizo ou subministro, cantidade e prezos unitarios de cada unha delas, contraprestación total, tipo tributario e cota do IV. E. - Firma e selo da empresa provedora. - No caso de que para a realización das actividades subvencionadas a persoa ou entidade beneficiaria contrate con terceiros a execución total ou parcial das mesmas, independentemente da solicitude de autorización no caso de subcontratación, e sempre que as citadas contratacións cun único terceiro superen o importe de 40.000,00 € (IVE excluído) para a realización de obras, ou superior a 15.000,00 € (IVE excluído) para adquirir equipamento ou prestar servizos, deberase solicitar como mínimo tres ofertas de diferentes provedores, con carácter previo á contratación. A elección entre as ofertas presentadas, que deberán achegarse na xustificación, ou, se fora o caso, na solicitude de subvención, realizarase conforme a criterios de eficiencia e economía de medios, debendo xustificarse expresamente nunha memoria a elección cando non recaia na proposta económica máis vantaxosa, de acordo co disposto no artigo 31.3 da LXS, e no artigo 29 da Lei 9/2017 de Subvencións de Galicia. O gasto xustificado mediante a documentación sinalada deberá acadar, alomenos, o importe do presuposto subvencionado, ou a suma das subvencións obtidas de administracións públicas ou entidades privadas, no caso de que esta suma sexa superior ó presuposto subvencionado.13.7.- No caso de que a subvención outorgada teña como destino o pago de persoas físicas que presten servizos retribuídos, pago de premios ou de dietas, a Comisión de Festas responsabilízase a practicar á retención do IRPF correspondente, nas porcentaxes e coas excepcións que establece o actual Regulamento do Imposto sobre a Renda das Persoas Físicas. (Aprobado por Real decreto 437/2007, do 30 de marzo). 14.1.-Á vista da documentación xustificativa presentada, o órgano competente estimará o cumprimento das actividades subvencionadas e se a documentación é correcta, procederase ao pagamento da cantidade subvencionada.14.2.-No caso de que a documentación xustificativa fose incorrecta ou insuficiente, darase un prazo de dez días para a súa corrección. De non se cumprir este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente. Pasado o dito prazo iniciarase o procedemento de reintegro, xunto aos intereses de mora, nos termos establecidos no apartado 1 do artigo 37 da Lei xeral de subvencións.14.3.-O aboamento do importe subvencionado materializarase mediante ingreso na conta sinalada pola entidade.14.4.- As entidades beneficiarias da subvención quedan sometidas a responsabilidades e réxime sancionador que sobre infraccións administrativas na materia establece o artigo 82 da Lei xeral orzamentaria, e, de ser o caso, o disposto no artigo 308 do Código Penal. Obrigas das entidades: 14.5.- Obrigas da entidade beneficiaria na xustificación.- Someterse aos procedementos de control ou de auditoría que realice a Intervención municipal, o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte co disposto na LXS e, se fora o caso, responsabilidade penal, de conformidade co Código penal.- As entidades beneficiarias ás que lles resulta de aplicación obrigatoria o Plan de contas adaptado ás entidades non lucrativas, en particular no que se refire ás súas obrigas contables, estarán ao disposto no RD 1491/2011, do 24 de outubro, polo que se aproban as normas de adaptación do Plan Xeral de Contabilidade ás entidades sen fins lucrativos e o modelo de plan de actuación das entidades sen fins lucrativos, e demais normas de desenvolvemento deste; as restantes entidades beneficiarias levarán os seguintes libros e rexistros: · Libro diario de ingresos e gastos, no que se reflictan por orde cronolóxica todos os ingresos e gastos, que deberá estar debidamente conciliado cos movementos realizados a través das contas bancarias. O dito libro deberá estar dilixenciado pola persoa titular da Presidencia, da Secretaría e da Tesourería da entidade. · Liquidación anual de ingresos e gastos, que deberá resultar dos movementos producidos no libro anterior, e na que quedará constancia da súa aprobación pola asemblea de persoas asociadas. · Libro de inventario, no que se reflictan axeitadamente todos os bens e dereitos da entidade, así como as súas altas e baixas, e que tamén deberá ser dilixenciado pola Presidencia, pola Secretaría e pola Tesourería. Así mesmo, as entidades beneficiarias das subvencións teñen a obriga de conservaren os documentos xustificativos da aplicación dos fondos recibidos durante un mínimo de catro anos, que se han contar dende a data da percepción ou cobramento da subvención, en tanto que poderán ser obxecto das correspondentes actividades de control. - As entidades ou membros da comisión de festas quedan suxeitos a calquera responsabilidade contable que poida xurdir dunha incorrecta aplicación ou indebida xustificación da subvención recibida, así como de calquera impago das actuacións ou actividades contratadas. A entidade solicitante que se lle conceda a subvención deberá facer público este financiamento municipal, incluíndo o escudo do Concello en toda a publicidade que se xere (carteis, folletos, follas informativas.) nos medios electrónicos ou audiovisuais e nos anuncios que poida publicar nos medios de comunicación escritos. Unha vez transcorrido o prazo de xustificación sinalado nestas bases sen que a entidade presentase a documentación xustificativa, a unidade xestora requiriraa para que a presente no prazo improrrogable de 15 días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades establecidas na LXS. Para outros incumprimentos e sancións non previstos neste apartado será de aplicación o disposto no no Título IV da Lei 38/2003, xeral de subvencións. A todas as sancións propostas seralle de aplicación a redución do 35% da sanción pecuniaria pola aceptación expresa do presunto responsable, de conformidade co establecido no artigo 85.3 da Lei 39/2015, do 1 de outubro, do procedemento administrativo común das administracións públicas. Para o non previsto nestas bases será de aplicación o disposto na Lei 38/2003, Xeral de Subvencións, Lei 10/2017, de espectáculos públicos e actividades recreativas de Galicia, así como as normas incluídas nas bases de execución do orzamento xeral do Concello para o ano 2020. SOLICITANTE (Os datos cubertos neste apartado deberán coincidir exactamente cos datos da tarxeta do CIF/NIF presentada, e cos do titular da conta bancaria) Sinale cun X se presentou a seguinte documentación con esta solicitude (ou xa foi presentada en convocatorias anteriores):  Fotocopia da tarxeta do CIF da entidade  Fotocopia da tarxeta do NIF da persoa representante  Modelo de designación de datos bancarios ORZAMENTO ESTIMADO DE GASTOS DESGLOSADO D/Dna. _________________________________________________, co DNI__________________ como representante da entidade____________________________________________________ 1.- Que a entidade que represento asume as responsabilidades derivadas da organización do evento.2.- Acepto as bases da convocatoria.3.- Que a entidade que represento está ao corrente das súas obrigas coa Axencia Tributaria, coa Seguridade Social e co Concello.4.- Que a entidade que represento, se é o caso, cumpre coas exixencias do disposto na Lei 9/2013, de 19 de decembro, del emprendimento e da competitividade económica de Galicia e os termos expostos na lei de espectáculos públicos 10/2017 de espectáculos públicos e actividades recreativas de Galicia.5.- Que non estou incurso en causa de incompatibilidade ou incapacidade para contratar e percibir subvencións da Administración pública e que coñezo e acepto as bases desta convocatoria.6.- Autorizo ao Concello de As Pontes a obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social.  SI  NO Asdo. Nome da persoa representante _______________________________ E para que conste aos efectos oportunos, expido a presente declaración en ____________________, o ______ de ______________________________ de 2020” As Pontes de Marlon Joel Santafosta Palomera a 7 de outubro de 2020. O Concelleiro delegado de contratación e cultura Vicente Roca Uceira